Ødipus: 3. og 4. episode (gruppearbejde)

GRUPPE 1: SKUESPILLERNE (3. EPISODE)

(Loke, Gustav Friis, Christian, Daniel)

I skal fremføre 3. episode foran klassen (s. 66-80). Dvs. at I skal fordele de fire roller (Jokaste, korinthieren, Ødipus og korlederen) imellem jer. I må gerne læse op fra bogen – jeg forventer ikke, at I kan det udenad – men vi vil selvfølgelig gerne se en smule indlevelse i historien, når I fremfører den 😊 Dvs. I skal tænke over, hvordan karaktererne mon har det og agerer. Derudover skal I skrive et kort resumé af 3. episode, som I deler med resten af klassen.

GRUPPE 2: RUGBRØDSARBEJDET 

(Malthe, Linus, Samuel, Lukas, Allon, Peter)

1. Hvad er det, Jokaste foretager sig på s. 66?
2. Hvordan reagerer Jokaste på den nyhed, som budbringeren kommer med? (s. 68)
3. Hvordan reagerer Ødipus? (s. 70)
4. Jokaste forsøger at berolige Ødipus s. 70-71. Hvad siger hun om skæbnen?
5. Hvad fortæller/afslører budbringeren s. 71-77? (Og hvad er det tekniske udtryk for den måde, det fortælles på i dramaet?)
6. Hvorfor er Jokaste så optaget af, at Ødipus holder op med sin ”efterforskning” (s. 78)?
7. Hvad tror Ødipus er grunden til Jokastes oprørske reaktion? Hvad er den virkelige grund?
8. Karakterisér Ødipus’ sidste replik i 3. episode (s. 79-80). Hvad er det han taler om og hvem er ”Lykken”?

GRUPPE 3: SKUESPILLERNE (4. EPISODE)

(Arshavir, Anna, Frederikke, Luca)

I skal fremføre næste episode, 4. episode, foran klassen (s. 83-90). Dvs. at I skal fordele de fire roller (Ødipus, korleder, korinthieren og hyrde) imellem jer. I må gerne læse op fra bogen – jeg forventer ikke, at I kan det udenad – men vi vil selvfølgelig gerne se en smule indlevelse i historien, når I fremfører den 😊 Derudover skal I skrive et kort resumé af 3. stasimon (ss. 81-82) og 4. episode, som I deler med resten af klassen.

Til sidst skal I også svare på disse 3 spørgsmål:

1. Hvorfor er hyrden modvillig overfor at besvare spørgsmålene? hvor har vi set det før?
2. Hvad er det, der får Ødipus til endelig at forstå sammenhængen?
3. Hvor er Iokaste henne i den her situation? Hvorfor mon?

GRUPPE 4: ARISTOTELES’ DRAMATEORI

(Asger, Storm, Gustav Brok, Emil C, Emil B)

Find jeres dokument ang. Aristotels’ dramateori frem. I skal forberede et kort oplæg, hvor I forklarer de forskellige elementer i dramateorien, samt refererer til ”Kong Ødipus” når det er relevant. Dvs. at vi gerne vil have nedslag i teksten til at eksemplificere f.eks. ”hamartia” eller ”anagnoresis” (samt alle de andre, selvfølgelig). I bliver nødt til at læse 4. epeisodion sammen, før i kan give eksempler på alle elementerne.

GRUPPE 5: SKÆBNEBEGREBER

(Malte, Frederik, Oskar, Eli, Carl-Emil)

1. Læs det vedhæftede dokument på modulet om skæbnebegreber (fra *Paideia*).
2. Skriv en definition af følgende begreber. I skal kunne forklare og dele dem med resten af klassen:
	1. Moira
	2. Tyke
	3. Sofrosyne
	4. Hybris
	5. Nemesis
	6. Ate
3. Overvej, hvorvidt Ødipus har udvist sofrosyne i historien indtil nu.
4. Diskuter hvordan (eller om) moira, tyke, hybris og nemesis kommer til udtryk i *Kong Ødipus* indtil nu.

GRUPPE 6: PERSPEKTIVERING

(Annika, Viktoria, Jens, Lasse, Albert)

1. I skal læse Sigmund Freud’s ”Drømmetydning” (på lectio)
2. Forklar hvad teksten handler om, og hvordan/hvorfor Freud bruger Ødipus-myten ved at svare på nedenstående spørgsmål:
3. Hvad er Freuds teori om børn og deres seksuelle begær for deres forældre?
4. Hvordan passer Ødipusmyten med Freuds teori?
5. Freud siger, at den måde, handlingen i Kong Ødipus udvikler sig på, kan sammenlignes med psykoanalysens metode (ll. 32-38). Hvad tror du, han mener med dette?
6. Hvad er den gængse (måske overfladiske?) tolkning af tragedien ifølge Freud?
7. Hvordan tolker Freud det tragiske i Sofokles’ Ødipus? Hvorfor virker tragedien stadig på et moderne publikum?
8. Opsummér, hvad et Ødipuskompleks er. Lider Ødipus af et Ødipuskompleks? Hvad taler for eller imod Freuds psykoanalytiske læsning af stykket?

# TRAGEDIENS DELE

**Prólogos:** Indledningen hvor en eller flere skuespillere og/eller koret deltager.

**Párodos:** Den første korsang og korets indmarchsang.

**Stásimon** (pluralis: stásima): De efterfølgende korsange der afsynges af det stående eller dansende kor. En korsang, der blandes med replikkerne fra skuespillerne undervejs, er en kómmos.

**Epeisódion** (pluralis: epeisódia): Skuespillernes talevers der afgrænses af korsangene. Epeisodion betyder 'mellem korsangen'. Tragediens handling finder sted i de enkelte episoder, der ofte er udformet som en såkaldt *agón* 'kappestrid', 'diskussion' mellem to karakterer. Agonen intensiveres ofte gennem en såkaldt **stikomyti**, hvor replikkerne kun er på ét vers og afløser hinanden i hurtigt tempo.

**Éxodos**: Den afsluttende korsang/epeisodion. Exodos betyder 'udgang'